Rodina šabľozubých mačiek z rodu Homotherium.
Celé tisícročie sa im tu na ľadovom severe darilo.
Teraz však hladujú.
V týchto údoliach je koristí, ktoré mačkovité šelmy lovia, stále menej.
Otepľovanie podnebia totiž núti
pasúce sa zvieratá hľadať nové pastviny.
Dnes sa im možno pošťastí.
Stádo mamutov na novej ceste na juh.
Loviť také silné zvieratá je veľmi riskantné.
Nemajú však na výber.
Prichádza koniec doby ľadovej.
Planéta sa otepľuje a každý habitat na Zemi sa mení.
Ľad mizne, voda sa vracia do krajiny
a lesné zvieratá prosperujú.
No vládcovia doby ľadovej
čelia koncu sveta, aký poznajú…
a bojujú o prežitie.
PREHISTORICKÁ PLANÉTA DOBA ĽADOVÁ
VEĽKÉ ROZTÁPANIE
ROZPRÁVAČ TOM HIDDLESTON
Mačkovité šelmy to skúšajú.
Najväčšia hrozba?
Obrovský samec.
Nepredvídateľný a silný.
Je zranená, ale tieto mačkovité šelmy sa nevzdajú.
Otepľovanie podnebia zmenilo migračné trasy
v tejto časti sveta.
Na pobreží je vplyv otepľovania zarážajúci.
Na zem dopadajú obrovské masy ľadu bohatého na minerály
a napĺňajú plytké more živinami.
Táto rodina sirén sem prišla pohostiť sa na lese hnedých rias
živených vodou z roztopených ľadovcov.
Tieto obry doby ľadovej sú príbuzné lamantínov…
ale veľké ako veľryba.
Hnedé riasy sú ich obľúbená potrava.
Rastú však len v plytkých vodách pri pobreží…
takže žrať tu môže byť riskantné.
Pri odlive môžu uviaznuť na brehu.
Na súši je priťažký a nedokáže sa pohnúť.
A dnes nie je vhodný deň na pobyt na tejto pláži.
Medveď z rodu Arctodus.
O 220 kilogramov ťažší ako polárny medveď
a ešte hrozivejší zabijak.
Jeden z najväčších predátorov, aký od čias dinosaurov chodil po Zemi.
Niečo zacítil.
Nič také dosiaľ nevidel.
No vonia to ako potrava.
Je to veľmi zmätočné.
Medveď Arctodus by väčšinu zvierat roztrhal na kusy.
Sirénu našťastie chráni
koža hrubá vyše dva centimetre.
Útok medveďa je len otrava.
Alebo možno vítané poškrabkanie chrbta.
Prichádza príliv.
A rýchlo.
Medveďovi uniká šanca na potravu.
Nastal čas znovu sa pripojiť k rodine.
V jedení má čo doháňať.
Tu na pobreží veľké roztápanie znamená výživnejšie riasy pre sirény…
zatiaľ čo pre mnohé obry doby ľadovej
je život čoraz ťažší.
Pre zvieratá žijúce tisíce kilometrov južne
otepľujúce podnebie mení túto buš na nebezpečné miesto.
Mamut kolumbijský sa tu v noci môže bezpečne nažrať.
Keď však vyjde slnko…
ohrozený je aj tento obor.
Jazero asfaltu.
Presakuje na povrch z hlbín zemskej kôry.
Studený asfalt je pevný a je bezpečné po ňom chodiť.
Keď však teplota dosiahne 64 stupňov…
zmení sa na lepkavú smrteľnú pascu.
Dnes si vyžiadala novú obeť.
Severoamerické šabľozubé mačky sú mocné predátory.
Neopovrhnú však jednoducho získanou potravou.
Slnko je nízko na oblohe, takže asfalt je pod nohami stále pevný.
Pravlky obrovské.
Zabijackí rivali šabľozubých mačiek.
Lovia vo svorkách a ich uhryznutie je drvivé.
Svorka mláďatá zabije, ak sa im naskytne príležitosť.
Šabľozubce a pravlky sú si rovné.
Asfalt však všetko zmenil.
Pravlky obrovské nájdu bezpečnú cestu vďaka rozvinutému čuchu.
Keď sú jej mláďatá v ohrození života…
nájde v sebe silu vyslobodiť sa.
Svorka nedokáže pomôcť.
Asfaltové jazerá zapríčinili smrť tisícov zvierat z doby ľadovej.
Táto rodina mala šťastie.
Keď teplota na celom svete stúpa,
výrazne sa mení aj život na trávnatých pláňach doby ľadovej.
Týmto sobom sa darí.
Prežitie je však oveľa náročnejšie pre Megaloceros…
obrovského jeleňa z doby ľadovej.
Potrebuje šíre pláne, aby prosperoval.
Keď sa však do krajiny vráti voda,
prevažujú v nej opäť lesy.
Je hrdým nositeľom najväčších parohov všetkých čias.
S priemerom tri a pol metra.
V období párenia pomôžu prilákať partnerku.
V tomto období roka sú však na príťaž.
Hyeny jaskynné.
Dravé predátory dvakrát také veľké ako vlk.
Tieto obry lovia už tisíce rokov.
Megaloceros sú rýchle.
Keď sa rozbehnú, dosiahnu rýchlosť až 80 kilometrov za hodinu.
Pri dobrom štarte dokáže hyeny predbehnúť.
Ony sa však nevzdávajú.
Majú pradávnu stratégiu.
Ak sa udržia dosť blízko, aby ho donútili utekať…
a nedovolia mu polapiť dych…
mohli by ho chytiť.
Možno skôr, ako si mysleli.
Odtiaľ vedie len jedna cesta.
Bezpečie…
nateraz.
Ľadovcové štíty sa roztápajú
a zemská atmosféra je stále vlhkejšia.
Tu v trópoch
sa lesy rozširujú ešte rýchlejšie ako na severe.
A sú plné zvláštnych zvierat…
ako tento tenrek.
Rád si pochutnáva na hmyze…
a vtáčích vajciach.
Toto je však mimo jeho ligy.
Napokon je to najväčšie vajce všetkých čias.
A patrí najväčšiemu vtákovi všetkých čias.
Vuronovi obriemu.
Jeho jasnofarebné krčné laloky pomáhajú prilákať partnerku.
Tento obor sa stane otcom.
Niečo však nie je v poriadku.
Jeho vtáčatko si dáva načas.
Meškajú.
Vurony obrie synchronizujú kladenie vajec,
aby sa vtáčatká vyliahli súčasne.
Kŕdeľ vyrazí na cesty spoločne.
Keď vážite tonu, lietanie neprichádza do úvahy.
Nikto nechce zaostať.
Toto vtáčatko sa však neponáhľa.
Ostatní už odišli
a vybrali sa do letného domova v mokradinách.
Vtáčatko je na nohách stále trochu neisté.
Nasledujúcich deväť mesiacov bude otec jej jediný živiteľ a ochranca.
Musia dobehnúť konvoj.
Vurony obrie putujú spoločne z dobrého dôvodu.
Les je nebezpečné miesto.
Oneskorenci sú prví na muške.
Fosa Cryptoprocta spelea.
Rýchly a vrtký predátor loviaci z úkrytu.
Toto nie je čas na občerstvovanie.
Konvoj dorazil do cieľa.
Dažde sa sem vrátili…
a vytvorili tieto mokradiny…
s dostatkom potravy a vody pre všetkých.
Čo je však s oneskorencami?
Prežilo to každé vtáčatko zo znášky.
Mokradiny sa rozrastajú a ich počet každoročne stúpa.
Veľké roztápanie je začiatkom zlatého veku vuronov obrích.
Ale pre obrovského jeleňa sa svet zmenšuje.
V lese sú tri a polmetrové parohy na príťaž.
Nižšie na rieke našli hyeny miesto na prebrodenie.
Je v pasci.
Zázračný únik.
Zhodenie parohov ho zachránilo.
Do ďalšieho obdobia párenia mu narastú nové.
Pre jeho druh aj hyeny sa však čas kráti.
Šabľozubé mačky stopovali stádo mamutov dva dni.
Ich trpezlivosť sa vyplatila.
Samec,
ktorý sa zranil pri prvom útoku šeliem, zaostal.
Je zraniteľný.
Vo svete mačkovitých šeliem je jej druh jedinečný.
Má silu leva…
a vrtkosť leoparda.
Mačkovité šelmy prežijú ďalšiu zimu.
Aj mamutie stádo.
No ich svet sa mení.
Do doby ľadovej sa narodil nový predátor
a rozširuje sa do každého kúta planéty.
A ten príbeh sa odvíja doteraz.
PREHISTORICKÁ PLANÉTA DOBA ĽADOVÁ
Dobe ľadovej vládli obrovské cicavce.
Počas veľkého roztápania však vyhynuli takmer všetky.
Je zvláštne pomyslenie,
že všetky veľké zvieratá, ktoré žili, úplne vymizli.
Čo sa s nimi stalo?
A prečo?
KAM ZMIZLI VŠETKY OBRY?
Odpovede sa nachádzajú na prekvapivom mieste.
V Los Angeles.
Pri pohľade na obrovskú sieť diaľnic v L.A. by vám nezišlo na um,
že tu nájdete jedny z najbohatších záznamov…
KURÁTORKA
…z doby ľadovej na svete.
Je to ako africká savana na steroidoch.
Väčšina ľudí sa do L.A. nesťahuje pre paleontológiu.
Niektorí však áno.
Preto som tu ja.
Emily je tu pre jedno výnimočné miesto.
Pradávne asfaltové jazierka zvané La Brea Tar Pits.
Je to najbohatšie nálezisko fosílií z doby ľadovej.
Našli sme tu takmer dva milióny fosílií…
MÚZEUM LA BREA TAR PITS
…a takmer každý deň vykopávame nové.
Tieto asfaltové jazierka
boli pascami, kde sa zachytilo a zachovalo
všetko živé, čo do nich vkročilo,
a vytvorili tak neuveriteľné záznamy o živote počas doby ľadovej.
V La Brea máme neuveriteľné množstvo skamenelín.
Počet kostí…
EVOLUČNÁ BIOLOGIČKA
…ktoré sa tu našli, je zarážajúci.
Blížime sa zrejme k 3-tisícom šabľozubých mačiek.
K 5-tisícom pravlkov obrovských.
Je to ako Aladinova jaskyňa skamenelín.
Zvláštne je, že skameneliny odrazu vymizli…
akoby sa zvieratá vyparili z povrchu Zeme.
Uhlíkovou metódou stanovíme vek kostí
a dokážeme zistiť, kedy presne zmizli.
Prekvapivé bolo, že takmer všetky tieto druhy
vymizli v presne rovnakom čase.
Všetky vyhynuli pred 13-tisícmi rokov a už sa nikdy neobjavili.
Obrovské územia sa hemžili stádami
obrovských tvorov doby ľadovej a odrazu zmizli.
Zmiznutie týchto zvierat vyvoláva otázku,
prečo sa to stalo tak náhle.
Jedným dôvodom boli prirýchle zmeny podnebia na konci doby ľadovej.
V Kalifornii sa oteplilo o desať stupňov za niekoľko tisícročí.
Zmizla polovica stromov.
Sucho trvalo celé desaťročia.
Je možné, že zvieratá
sa jednoducho nedokázali dostatočne rýchlo prispôsobiť týmto zmenám podnebia.
Práce v La Brea ale dokazujú, že sa dialo aj niečo iné.
Tím začal študovať vrtné jadrá z neďalekého jazera,
aby pochopil, čo sa v tomto období dialo v životnom prostredí.
Prekvapivé bolo, že sa výrazne zvýšil výskyt dreveného uhlia.
Objavil sa nový druh.
A s ním nová ničivá moc.
Oheň je jeden z najmocnejších nástrojov, aké ľudia vynašli.
Oheň sme zakladali na varenie, aby sme v noci videli, na vyčistenie pôdy na lov.
Prví ľudia, ktorí prišli na toto územie, žili v napätej atmosfére.
Ľudia priniesli zdroj vznietenia.
Za desaťtisíce rokov
sa nevyskytli podobné požiare.
Bolo to ako výbuch.
Mohlo to úplne zničiť prostredie…
KLIMATOLOGIČKA
…a vyvinúť obrovský tlak na tamojšie zvieratá.
Nie je známe, či boli požiare úmyselné alebo nie,
ale zničili zvieracie habitaty.
A v kombinácii s loveckými zručnosťami našich predkov
sa rozpútala ničivá búrka.
Na celom svete
kombinácia klimatických zmien a ľudskej činnosti vyhubila
takmer všetky obry doby ľadovej
a viedla k svetu, aký poznáme dnes.
Preklad titulkov: Monika Sitarčíková